Gregório Lopes

Si Gregório Lopes (c. 1490 – 1550) iyo an saro sa pinakaimportanteng pintor nin Portugal kan panahon nin Renaissance.

Si Gregório Lopes nag'adal sa talyer ni Jorge Afonso, na pintor ni Hadeng Manuel I. Dangan siya ngapit nagin man pintor magkasi pareho ki Manuel I asin sa kagsalida kaini na si Juan III. Kan 1514 inagom niya an aking babae ni Jorge Afonso, asin kan 1520 pinag'onra siya bilang sarong caballero ni Prinsipe Jorge de Lencastre asin naglaog sa Orden ni Santiago.

An trabaho ni Gregório Lopes kadakulan mga retablo para sa mga simbahan asin monasteryo sa sentral Portugal. Sa pag'ultan nin 1520 asin 1525 siya nagtrabaho katuwang si Jorge Leal sa pagpinta kan mga retablo sa Kumbento nin San Francisco sa Lisbon. Kan mga 1520 siya nagpintura nin mga panel para sa Church of Paraíso (Paradise), na yaon man sa Lisbon. Sa enot na peryodo, si Gregório Lopes nagtrabaho sa Sesimbra, Setúbal, asin sa Monasteryo nin Ferreirim, na igdi katuwang niya sa Cristóvão de Figueiredo asin Garcia Fernandes.

Siya nag'isog sa siyudad nin Tomar kan 1530, kun saen siya nagpinta nin mga panel para sa Round Church of the Convent of Christ (1536–1539) asin kan retablo kan Church of Saint John the Baptist (1538–1539). Ultimo niyang mga trabaho iyo an mga retablo sa Convent of Santos-o-Novo sa Lisbon (1540) asin sa Valverde Convent, harani sa Évora (1545).

Kadakulan kan mga obra ni Gregório Lopes nasasaray sa National Museum of Ancient Art, sa Lisbon. An aki niya, si Cristóvão Lopes (1516–1594), saro man na artista asin nagtrabaho bilang pintor kan pamilya real nin Portugal.

 Toltolan 
 Portuguese painting in the Age of Humanism (by Joaquim Oliveira Caetano).
 Portuguese Renaissance painting (by Maria José Palla).

 Mga panluwas na takod 

 Paintings by Gregório Lopes (Six Centuries of Portuguese Painting website).

Kategorya:Mga pintor na Portuges
Kategorya:Mga lalaking Portuges na mga pintor
Kategorya:Mga 1550 na kagadanan
Kategorya:Mga pintor sa Korte
Kategorya:Mga 1490 nsa kamundagan
Kategorya:Mga ika-16ng siglong mga Portuges
Kategorya:Mga Portuges na pintor kan panahon nin Renaissance

Kategorya:Catholic painters